Uhu!

Uhu! er en norsk eventyrserie for barn som gikk på NRK Barne-TV fra 2001 til 2003. Serien omhandlet flere spøkelser som hadde mistet spøkelseskraften sin og derfor ikke kunne spøke, men det skjedde mye rart i spøkelseshuset likevel.Serien vant Gullruten to ganger: i klassen "Beste barneprogram" for episoden Krangling under Gullruten 2002 og i klassen "Beste barne- eller ungdomsprogram" under Gullruten 2003. NRK Barn ga ut flere album med musikk fra serien og vant Spellemannprisen 2001 for Uhu! og Spellemannprisen 2002 for Uhu! Vol. 2, begge i klassen "Barneplate".
Spøkelsesserien ble spilt inn i Saxegården, i Oslos Middelalderpark. Selve huset er fra 1700-tallet, og kan beskues av publikum fra utsiden, men ikke fra innsiden. Innspillingene foregikk i hovedetasjen og på loftet.
Hele serien ligger tilgjengelig på nrk.no fra og med 1. september 2022.Der ligger det også historier/hørespill fra serien som har blitt sendt på NRK radio og som har blitt utgitt på CD.


== Handling ==
Spøkelsene likte mat, men kan bare spise hermetikk som finnes i to smaker, stek og napoleonskake.
Hver gang spøkelsesalarmen går, uler det, og det er kommet et nytt spøkelse til huset. Da er det spøkelsessjefen Polters oppgave å ta godt imot dem. Når spøkelsene kommer til spøkelseshuset, må de få et oppdrag. Det får de av et orakel. Når spøkelsene har mestret oppdraget sitt, kommer de til Hermetika, hvor det bugner av masse deilig hermetikk i alle slags smaker. Klarer spøkelsene derimot ikke oppdraget sitt, havner de på Slampamperøyene, hvor det er kaldt og kjedelig og dårlig utvalg av hermetikk. For å få et glimt av disse stedene, kan man bruke Hermetikakikkerten, som er to skiver med servelat, for å se hvordan det er der.


== Spøkelsene ==
PolterPolter er spøkelsessjefen i spøkelseshuset. Oppdraget hans er å tømme spøkelseshuset for spøkelser, men det avslører han først i aller siste episode.

NapoleonNapoleon er bakerspøkelset. Oppdraget hans er å bake verdens beste sjokoladekake, men uansett hvor mye han prøver å bake, blir det alltid napoleonskake. Han vil til Hermetika for å bli gjenforent med sin beste venn, isspøkelset.

Geir GatsbyGeir Gatsby er rampespøkelset. Oppdraget hans er å henge opp et bilde på veggen. Han har det letteste oppdraget av alle spøkelsene, men han gidder ikke å gjøre det. Han vil mye heller plage de andre og gjøre rampestreker, eller spille Klatzy.

BlitzabethBlitzabeth er et sint og surt spøkelse. Oppdraget hennes er å være blid, og slutte å klage og kjefte på andre.

CumulusCumulus er et feilkoblet spøkelse. Mens de andre spøkelsene blir usynlige hvis de beveger seg utenfor spøkelseshuset, er Cumulus usynlig inne i spøkelseshuset og fullt synlig utenfor. Hennes oppdrag er å møte så mange barn som mulig og å hjelpe dem.

Ridder ReddikRidder Reddik er et modig spøkelse. Oppdraget hennes er å finne «Den Hellige Marmeladekrukke». Hun har et veldig godt øye til Polter.

Berit Smerit PeritBerit Smerit Perit er et jålete spøkelse. Hennes oppdrag er å lære Albert å danse cha-cha-cha. Ellers sitter hun bare og sminker seg.

AlbertAlbert er oppfinnerspøkelset. Hans oppdrag er å finne opp en helt ny farge.

Ivers og AversIvers og Avers er tvillingspøkelsene. De har i oppdrag å sove 365 dager.

Helene HatlerHelene Hatler er et sint spøkelse. Oppdraget hennes er å synge som en hakkespett. Men hun vil fortest mulig bort fra spøkelseshuset så hun velger å fortelle de andre hva hennes oppdrag er. Etter hun har fortalt hva hennes oppdrag er, blir hun sendt til Slampamperøyene.

HopalongHopalong er cowboyspøkelse. Oppdraget hans er å få av seg de trange jeansene sine. Han får Hjelp av Geir Gatsby.

Finn FinnerFinn Finner er fallskjermhopper-spøkelset. Han falt ut av et fly mens han holdt på å spøke. Siden han fortsatt har spøkelsesenergi så skal han egentlig ikke være i spøkelseshuset. Derfor må de andre spøkelsene hjelpe han tilbake til flyet.

Fru LundFru Lund er et damespøkelse. Hun har aldri hatt det gøy. Så oppdraget hennes er å ha det gøy.

ObusObus er agentspøkelset. Oppdraget hennes er å uføre så mange heltedåder som mulig. Hun har en stokk som hun fører inn heltedådene på. Stokken fikk hun av Geir Gatsby.

DelfiaDelfia er datteren til Blitzabeth og Napoleon. Hun ble født som spøkelse, og har derfor ikke noe oppdrag. Hun er veldig rampete, og finner på mye rart.

Syngende SolfridSyngende Solfrid er et syngende spøkelse. Oppdraget hennes er å stå på en fot i to minutter med to konvolutter på hodet.

BabelBabel er språkspøkelse. Babel kan alle språkene i verden, problemet er at hun snakker alle samtidig. Oppdraget hennes er å snakke "streit", på et språk som de andre spøkelsene kan forstå.

Victoria MadelénVictoria Madelén er Poltagrisus-spøkelse. Poltagrisus har kun spist godteri hele livet. Oppdraget hennes er å spise vanlig mat.

GipsikaGipsika er skulpturspøkelse. Oppdraget hennes er å komme inn i et annet kunstverk.

NefertititiNefertititi er et spøkelse fra det gamle Egypt. Hun var datter av den gamle faraoen Tutankvidarmon. Hun har vært et spøkelse i 3300 år. Oppdraget hennes er å svare på alle historiske og andre spørsmål i en viss bok Polter får utlevert av Orakelet.

SpøkelsestrollSpøkelsestrollet kommer fra spøkelseskogen. Spøkelsestroll får ikke oppdrag som spøkelsesmenneskene. Trollet er allergisk mot metall og får lys stemme og begynner å hoppe av det.

Linda OlsenLinda Olsen er tallspøkelse. Linda Olsen er synlig både ute blant folk og inne i spøkelseshuset. Polter tilkalte henne for å rydde opp i en dør som hadde rømt til spøkelseshuset.

Arthur DentalArthur Dental er fremtidsspøkelse. Han kommer fra år 6235 og planeten Jupiter Kato 2B. Han kom til spøkelseshuset for å fylle på med drivstoff til hermetikkromskipet hans.

IvanIvan er vannspøkelse. Oppdraget til Ivan er å bli til den søteste røde saft. Ivan ble til saftspøkelse.

Brytt BrrrBrytt Brrr er oppdagerspøkelse. Han hjalp Orakelet med å gå på do, derfor fikk han et lett oppdrag som er å si navnet sitt.

Arnljot BeatbooneArnljot Beatboone kom til spøkelseshuset etter Polter hadde lest om han i spøkelsesposten. Han opptrådte med musikkshowet beat for beat.

Fusion LeifFusion Leif er pianisten til Arnljot Beatboone. Han spiller piano i musikkshowet beat for beat.

AtormentadorAtormentador er tyrefekterspøkelset. Oppdraget hans er å holde munnen den neste timen i et minutt.

Sjørøver JimSjørøver Jim kom til spøkelseshuset på jakt etter en kjempeskatt.

TriztanTriztan er assistenten til Sjørøver Jim.

PosterPoster er en sjef i et annet spøkelseshus. Han kom til spøkelseshuset for å dele erfaring med Polter.


=== Spøkelsene i Posters spøkelseshus ===
Lofotspøkelse – har grønn jakke og shorts, har reist til Hermetika
Tripp-Tripp-Limba – hun er blid og ler av alt. Oppdraget hennes er å kile seg selv uten å le.
Tortellini, utbryterkongen – Oppdraget hans er å komme ut av en pappeske som har har på seg.
Stens Kaishjemmet – Oppdraget hennes er å ta av seg holkene på skøytene sine.
Art Postmunt – han er kunstner og flink til å male. Oppdraget hans er å synge «Bæ bæ, lille lam» på fransk.
Benjamina O – Oppdraget hennes er å lære seg hele alfabetet. Hun kan bare bokstavene til og med O. Hun plystrer hver gang det kommer en bokstav hun ikke kan.
Dragen – Dragen ble sendt til Polters spøkelseshus for å spionere.


== I rollene ==
Polter: Rune Hekkelstrand
Napoleon: Åsmund Huser
Geir Gatsby: Espen Reboli Bjerke
Blitzabeth: Kirsti Grundvig
Cumulus: Liv Gulbrandsen
Cumulus som barn: Rosa Engebrigtsen Bye
Ridder Reddik: Liv-Unni Larsson Undall
Berit Smerit Perit: Mia Gundersen
Albert: Harald Stoltenberg
Ivers: Anje Isene
Avers: Isa Maline Isene
Obus: Helén Vikstvedt
Delfia: Maiken Kolle Riskild
Oraklet: Hege Waagbø
Dragen: Vibeke Fürst Haugen


=== Gjestestoller ===
Helene Hatler: Isabelle Sterling
Tvillinger: Thomas Numme og Steinar Sagen
Hopalong: Tarjei Grimsby
Finn Finner: Espen Tverre
Fru Lund: Sessa Sidselrud
Sirkusdirektør: Jon Almaas
Sirkusartist: Solveig Kloppen
Kaptein Kokkos: Christian Greger
Babel: Hannah Wozene Kvam
Gipsika: Tuva Hølmebakk
Nefertititi: Maria Strand Reneberg
Syngende Solfrid: Henriette Steenstrup
Sjørøver Jim: Terje Ranes
Poster: Bernhard ArnøManuskript: De Gyngende Seismologer


== Referanser ==


== Eksterne lenker ==
(no) Uhu! hos Filmfront 
Uhu hos NRK